toki pona li toki sin musi tan jan Sonja li jo e nimi pi lili mute li pali lon tenpo sike nanpa 2001.
jan Sonja li pali e toki tan ni: jan li ken pona e pilin ona e toki ona. tenpo sike nanpa 2014 la jan Sonja li pana e lipu pu, lipu pu li pana e sona pi toki pona li jo e sitelen pona lon insa. tenpo sike nanpa 2021 la jan Sonja li pana e lipu ku, lipu ku li lipu nimi suli pi toki pona pi toki Inli. tenpo sike nanpa 2024 en tenpo sike nanpa 2025 la jan Sonja li pana e lipu su nanpa wan e lipu su nanpa tu. kulupu suli pi toki pona li lon ilo Siko (jan 16,000) li lon lipu Wesi (jan 28,000).
nimi pi toki pona li tan toki mute li tan toki ni: toki Topisin en toki Sumi en toki Lowasi en toki Epelanto en toki Netelan en toki Kanse pi ma Akansijan en toki Inli en toki Katelo en toki Sonko en toki Konton en toki Kinli en toki Losupan en toki Nijon en toki Tona en toki Akan.